cyanic-selkie/wikianc huggingface dataset:
განათლება კერალაში
კერალაში განათლებას ბრიტანეთის მმართველობის პერიოდში ხელი შეუწყვეს ქრისტიანმა მისიონერებმა, რომლებიც ცდილობდნენ საზოგადოების ყველა ფენისთვის განათლების მიწოდებას და ქალთა გაძლიერებას ყოველგვარი დისკრიმინაციის გარეშე. კათოლიკე მღვდლებისა და მონაზვნების ღვაწლს გადამწყვეტი მნიშვნელობა ჰქონდა და მნიშვნელოვანი როლი ითამაშა ქალთა და საზოგადოების დაბალი ფენის წარმომადგენლების განათლებაში, რაც დაეხმარა ადგილობრივ საზოგადოებას, რომ გადაელახათ მრავალი სოციალური ბარიერი. XIX საუკუნის მნიშვნელოვანი ფიგურა იყო კურიაკოსე ელიას ჩავარა, რომელმაც შექმნა სისტემა სახელწოდებით „სკოლა ყველა ეკლესიასთან ერთად“, რათა განათლება ხელმისაწვდომი ყოფილიყო როგორც ღარიბი, ასევე მდიდარი ფენის წარმომადგენლებისთვის. ეს სისტემა დღესაც გრძელდება. მისმა მოღვაწეობამ გამოიწვია გოგონებში განათლების პოპულარიზაცია და დამოუკიდებლობის შემდეგ კერალას საგანმანათლებლო სისტემის მაგალითი გახდა. კერალას წიგნიერების მაღალ მაჩვენებელს გოგონებში წიგნიერების მაღალ მაჩვენებელს მიაწერენ. როგორც ნათქვამია: „როდესაც ქალი განათლებულია, ცხადია, რომ მისი შვილებიც კარგად განათლებული იქნებიან“.
აწმყო
სკოლებსა და კოლეჯებს ძირითადად მართავენ მთავრობა, მესაკუთრეები მინდობილობით ან ინდივიდუალური პირები. თითოეული სკოლა დაკავშირებულია ინდოეთის საშუალო განათლების სერტიფიკატთან (ICSE), საშუალო განათლების ცენტრალურ საბჭოსთან (CBSE) ან კერალას სახელმწიფო საგანმანათლებლო საბჭოსთან (NIOS). ინგლისურ ენა სწავლების ენაა უმეტეს კერძო სკოლებში, ხოლო სამთავრობო სკოლები გვთავაზობენ ინგლისურს ან მალაიალურს, როგორც სწავლების საშუალებას. მთავრობის მიერ მართული სკოლები კარნატაკასა და ტამილ ნადუს მოსაზღვრე რაიონებში ასევე გთავაზობთ სწავლებას კანადას ან ტამილურ ენებზე. რამდენიმე სანსკრიტის სამთავრობო სკოლებში მოცემულია სანსკრიტის ინსტრუქცია, რომელსაც ავსებს მალაიალური, ინგლისური, ტამილური ან კანადას ენები. ათწლიანი საშუალო სკოლის შემდეგ, სტუდენტები, ჩვეულებრივ, ირიცხებიან უმაღლეს საშუალო სკოლაში სამიდან ერთ მიმართულებაზე - ლიბერალური ხელოვნება, კომერცია ან მეცნიერება. აუცილებელი სასწავლო კურსის დასრულების შემდეგ, სტუდენტებს შეუძლიათ ჩაირიცხონ ზოგად ან პროფესიულ პროგრამებზე. 2006–2007 წლებში კერალას სათავეში ედგა განათლების განვითარების ინდექსი (EDI) ინდოეთის 21 მთავარ სახელმწიფოში. 2016 წლის იანვარში კერალა გახდა ინდოეთის პირველი სახელმწიფო, რომელმაც 100% -იან დაწყებით განათლებას მიაღწია თავისი წიგნიერების პროგრამით.
განათლების ხარისხი
მინი|სასკოლო ხელოვნების ფესტივალი ფალაკადში სახელმწიფოში არსებული საგანმანათლებლო დაწესებულებების სიმრავლის მიუხედავად, კერალაში ყველა დონეზე განათლების ხარისხმა იკლო, სექტორის რაოდენობრივი გაფართოების შედეგად წარმოქმნილი ფინანსური შეზღუდვების გამო.
კერალას სასკოლო საგანმანათლებლო სისტემის არაეფექტურობის კიდევ ერთი მთავარი მაჩვენებელია სტუდენტების მასშტაბური წარუმატებლობა სამაგისტრო გამოცდაში. გამსვლელ სტუდენტთა მხოლოდ 50% აბარებს გამოცდას წარმატებით. პროცენტული წილი მნიშვნელოვნად გაიზარდა მთავრობის მხრიდან მნიშვნელოვანი ჩარევების გამო სასწავლო პროგრამებისა და მასწავლებელთა ტრენინგის მიმართულებით. 2011 წლის მარტში, 91.37% -მა სტუდენტმა მიიღო კვალიფიკაცია სამაგისტრო გამოცდაში.
ორგანიზაცია
კერალას სკოლებსა და კოლეჯებს მართავენ მთავრობა, პირები მინდობილობით და კერძო პირები. თითოეული სკოლა ასოცირდება ინდოეთის საშუალო განათლების სერთიფიკატთან (ICSE), საშუალო განათლების ცენტრალურ საბჭოსთან (CBSE) ანკერალას სახელმწიფო საგანმანათლებლო საბჭოსთან ან ღია სკოლის ეროვნულ ინსტიტუტთან (NIOS), თუმცა შტატის ზოგიერთი სკოლა გთავაზობთ კემბრიჯს საერთაშორისო გამოცდის სასწავლო პროგრამას. ინგლისური სწავლების ენაა უმეტეს კერძო სკოლებში, მაგრამ მთავრობის მიერ მართული სკოლები გთავაზობთ როგორც ინგლისურს, ასევე მალაიალურს საშუალო დონეზე. არსებობს უამრავი საჯარო სამსახურის ინსტიტუტი.
სქოლიო
კატეგორია: განათლება კატეგორია: ინდოეთი
გრემის ნათლისმცემლის კომპლექსი
გრემის ნათლისმცემლის კომპლექსი — არქიტექტურული ძეგლი მდებარეობს, ყვარლის მუნიციპალიტეტის, სოფელი გრემის სამხრეთ-დასავლეთით 0,7 კილომეტრზე მდინარე ინწობის მარჯვენა ნაპირას, ვაკეებზე. თარიღდება XVI საუკუნით.
კომპლექსში შედის: ორი ეკლესია და ნიში. თავდაპირველად აგურით ნაშენები დარბაზული ეკლესია და ნიში, შემდეგ გუმბათიანი ეკლესია. დარბაზული ეკლესია გეგმით თითქმის კვადრატულია, უაფსიდო. ნაგებია ნატეხი ქვით. დაზიანებულია: ჩანგრეულია გადახურვა, მონგრეულია აღმოსავლეთ და დასავლეთ კედლების ზედა ნაწილები.
შესასვლელი დასავლეთითაა, რომელიც გარედან საფეხურით შეღრმავებულ ოთხკუთხა არეშია ჩასმული. კარს ზედა ნაწილი მონგრეული აქვს და მისი გადახურვის ფორმა არ დგინდება. შემორჩენილი კვალის მიხედვით, იგი შიგნიდან თარაზულად ყოფილა გადახურული. ეკლესიის აღმოსავლეთ და სამხრეთ კედლებში ორი მაღალი და ერთი დაბალი ნიშაა მოწყობილი. სამივე ნიშა გადახურულია ერთმანეთზე მიყრდნობილი ორ-ორი ბრტყელი ქვით. დარბაზი გადახურული იყო შეისრული კამარით. ფასადები სადაა. აღმოსავლეთ კედელი, მორთულობის მიზნით, მოჭიქული ქვითაა მოპირკეთებული. გუმბათიანი ეკლესია გეგმით გარედან სწორკუთხაა, შიგნიდან - ტოლმკლავა ჭერის ფორმისაა, რომლის აღმოსავლეთ მკლავი დასრულებულია ნახევრად წრიული აფსიდით. გუმბათის ყელი გამოყვანილია აგურისა და ნატეხი ქვის შერეული წყობით, ხოლო მისი ლავგირდანი და სახურავი მთლიანად აგურისაა. შესასვლელი დასავლეთიდანაა. კარი აგურის ნახევრად წრიული თაღითაა გადახურული. აღმოსავლეთით ნახევრად წრიული აფსიდია,რომლის ღერძზე ნახევრად წრიულ-თაღოვანი სარკმელია გაჭრილი. თითო მსგავსი სარკმელი ეკლესიის დანარჩენი მკლავების ღერძებზეა, ხოლო ოთხი, გაცილებით მაღალი სარკმელი, გუმბათის ყელშია. აფსიდში, სარკმლის ორივე მხარეს, თითო ოთხკუთხა ნიშაა მოწყობილი. აფსიდის გვერდებზე განთავსებულია უაფსიდო და ისრული კამარით გადახურული თითო მცირე სათავსო. მათგან ჩრდილოეთისა სამკვეთლოა, სამხრეთისა კი სადიაკვნე. შესასვლელები მათ მხოლოდ აფსიდიდან აქვთ და აღმოსავლეთ კედელში გაჭრილი, თითო თაღოვანი სარკმელით ნათდებიან. მათ ქვემოთ, კედელზე მიდგმულია ნახევრადწრიული მცირე ტრაპეზი. სამკვეთლოს სამხრეთ კედელში პატარა სწორკუთხა ნიშაა. ერთი ნიშა ჩრდილოეთ მკლავის ჩრდილოეთ კედელშია, რომელიც ემბაზის დანიშნულებას ასრულებდა. ჯერის მკლავების გადაკვეთაზე აღმართულია შიგნიდან წრიული, ხოლო გარედან რვაწახნაგოვანი გუმბათი. გუმბათქვეშა კვადრატიდან გუმბათის ყელის საფუძვლის წრიულ მოხაზულობაზე გადასახელელად გამოყენებულია აფრები. გუმბათის ყელში, დასავლეთ და ჩრდილოეთ სარკმლებს შორის, მცირე ზომის ოთხკუთხა ხვრელია, რომლის დანიშნულება არ ირკვევა. გარედან შენობას ჩვეულებრივი ჯვარ-გუმბათოვანი ეკლესიის სახე აქვს. ფრონტონით დასრულებული ოთხი მკლავით და ცალფერდა სახურავით გადახურული კუთხის დაბალი ნაწილებით. გუმბათის ყელის წიბოებს ლეკალური აგურით ნაწყობი ლილვი აუყვება, რომლებზეც დაყრდნობილია ნახევრადწრიული თაღები, ოთხივე ფასადზე, ფრონტონის არეში. კედლის სიბრტყიდან შვერილი ოთხ-ოთხი აგურით გამოსახულია თითო მარტივი ჯვარი. დასავლეთ ფასადზე, შესასვლელის ოთხივე მხარეს, თითო სწორკუთხა შეღრმავებაა. კედლები და გუმბათის ყელი დასრულებულია საფეხურებიანი ლავგარდნით, რომელიც შედგება ჩვეულებრივად ნაწყობი და კუთხით შვერილი აგურების რიგების მონაცვლეობით. გუმბათიანი ეკლესიის ჩრდილო-დასავლეთით, ათიოდე მეტრის მანძილზე, დგას გეგმით კვადრატული, ნატეხი ქვითა და აგურით ნაგები ორფერდასახურავიანი ნიში, რომლის დასავლეთ წახნაგში ნახევრადწრიული თაღით გადახურული შეღრმავებაა.
ლიტერატურა
კატეგორია:ყვარლის მუნიციპალიტეტის ტაძრები
ლუბნის რაიონი
ლუბნის რაიონი (Лу́бенський район) — რაიონი უკრაინაში, პოლტავის ოლქში. მისი ფართობია 1378 კმ². 2016 წლის აღწერის მონაცემებით რაიონის მოსახლეობა 31 863 ადამიანს შეადგენდა, ხოლო სიმჭიდროვე 23,1 კაცს კმ²-ზე. ლუბნის რაიონის ადმინისტრაციული ცენტრია ქალაქი ლუბნი.
მესიე 95
M95 მიეკუთვნება M96-ის ჯგუფს — გალაქტიკათა ჯგუფს ლომის თანავარსკვლავედის მიმართულებით. ამ ჯგუფში ასევე შედის მესიეს სხვა ობიექტები — M96 და M105.
2012 წლის 16 მარტს, ასტრონომებმა M95-ში შენიშნეს II ტიპის სუპერნოვა, რომელსაც მიანიჭეს სახელი SN 2012aw.
გალერეა
კატეგორია:სპირალური გალაქტიკები კატეგორია:მესიეს ობიექტები
კალენდარი (1993 წლის ფილმი)
კალენდარი (Օրացույց) — ათომ ეგოიანის 1993 წლის დრამა.
სიუჟეტი
ფილმის გმირი ფოტოგრაფი გაგზავნილია სომხეთში, რათა ფოტოები გადაუღოს სომხურ ტაძრებს, ახალი კალენდარისათვის. ის ნელ-ნელა ხვდება, რომ მის ცოლს შეუყვარდა მათივე მძღოლი და აროფიციალური ექსკურსიამძღოლი, აშოტი. მათ შორის მანძილი იზრდება, ბოლოს კი მთლიანად შორდებიან.
მოგვიანებით, ის შეხვედრების სააგენტოდან რამდენიმე ქალბატონს მიიყვაბს სახლში სადილად. ის ადამიანი, ვისი ხმაც და ვიზუალიც ფოტოგრაფს ყველაზე მეტად მოეწონება, მისი ცოლი აღმოჩნდება.
მოქმედების არეალი
მოქმედება ძირითადად ვითარდება სომხეთში, ფოტოგრაფის სასადილო ოთახში (ტორონტო) და ფოტოგრაფის მანქანაში.
სქოლიო
კატეგორია:სომხური ფილმები კატეგორია:კანადური ფილმები კატეგორია:გერმანული ფილმები
კოკ ბორუ
კოკ ბორუ (көк-бөрү (ნაცრისფერი მგელი), улак-тартыш (თხისთვის ბრძოლა), күк бүре ) — ზოროასტრიზმის დროიდან ცნობილი ძველი ტრადიციული საცხენოსნო სპორტის სახეობა ყირგიზ, ალტაელ, ბაშკირ და სხვა შუა აზიის ხალხში.
კოკ ბორუ ჯირითისა და თამაშის სიმბიოზია. მხედრები თხის ლეშისათვის იბრძვიან. მოთამაშეებმა მოპოვებული თხის ლეში მოწინააღმდეგის „კაზანში“ (ერთგვარი კარი) უნდა მოათავსონ, ან მიიტანონ დათქმულ ადგილას, რომელიც შეიძლება იყოს საკუთარი საცხოვრებელი აული, რის შემდეგაც მოწინააღმდეგეს აღარ აქვს ბრძოლის უფლება. დღეს თამაშს უძღვება რამდენიმე გამოცდილი მხედრისაგან შემდგარი მსაჯთა კოლეგია. კოკ ბორუს წესებმა სახეიცვალა და თამაში ნაკლებად მკაცრი გახდა. კოკ ბორუს იმ ქვეყნების სპორტულ სკოლებში ასწავლიან, სადაც შეჯიბრებებს ატარებენ სპორტის ამ სახეობაში.
ეტიმოლოგია
„კოკ ბორუ“ თურქული ენებიდან ითარგმნება როგორც „ნაცრისფერი მგელი“. კითხვას, თუ რა შუაშია აქ მგელი, პასუხი გასცა ეთნოგრაფმა გ. სიმაკოვმა:
თამაშის ისტორია
შუა აზიის რამდენიმე ქვეყანაში კოკ ბორუს სახელმწიფოებრივ დონეზე უჭერენ მხარს. ყირგიზეთში არაერთი საცხენოსნო სპორტის სახეობა ფინანსდება ქვეყნის ბიუჯეტიდან, ზოგიერთი ცნობით ყველაზე მეტი (მილიონ დოლარამდე) დაფინანსება კოკ ბორუს აქვს. ამის გარდა, კოკ ბორუ მსოფლიოს მომთაბარეთა თამაშებზეც თამაშობენ. კოკ ბორუში იმართება ყირგიზეთის პრეზიდენტის თასი და კონკურსები დღესასწაულების პატივსაცემად.
თამაშის წესები
ბოლო დრომდე თამაშის წესები მკაცრად განსაზღვრული არ იყო. დღევანდელი წესებით ერთ გუნდში 10 მხედარია, თუმცა სათამაშო მოედანზე მხოლოდ ოთხი ადმიანი თამაშობს. მოთამაშეებს შეუძლიათ შეეცვალონ ერთმანეთს, ან გამოცვალონ ცხენები. თამაში ორი ოცწუთიანი ტაიმისაგან შედგება. სათამაშო მოედნის სიგრძე 200 მ-ია, სიგანე კი 80 მეტრი. მოედნის კიდეებზე ერთმანეთის საპირისპიროდ ორი მიწიდან ნახევარ მეტრზე ამოწეული სამ-ნახევარი მეტრი დიამეტრის ორმოა. მოთამაშეებმა თხის ლეში მოწინააღმდეგის ორმოში უნდა ჩააგდონ.
ოფიციალურ მატჩებზე ლეშის მასა ოცდახუთიდან ოცდახუთმეტ კილოგრამს შეადგენს, თუმცა ტრადიციის თანახმად ლეშის მასა სამოც კილოგრამზე მეტი უნდა იყოს. ამასთან, ლეში აუცილებლად მამალი თხის უნდა იყოს.
აკრძალვები
კოკ ბორუს თამაშის დროს აკრძალულია:
სქოლიო
კატეგორია:სპორტის სახეობები ყირგიზეთში
სანტა-კრუსი (სამბალესი)
სანტა-კრუსი (ოფიციალურად სანტა-კრუსის მუნიციპალიტეტი; Bayan ng Santa Cruz) ― პირველი კლასის მუნიციპალიტეტი სამბალესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 63 839 ადამიანს შეადგენს. მოიცავს 25 ბარანგაის.
სქოლიო
კატეგორია:სამბალესის მუნიციპალიტეტები
გაზი-იურტი
გაზი-იურტი (Гази-Юрт, Гӏа́зи-коа; 1944–1958 წლებში — ზარეჩნოე) — სოფელი რუსეთში, ინგუშეთის რესპუბლიკის ნაზრანის რაიონში. მუნიციპალურ წარმონაქმნ „გაზი-იურტის სასოფლო დასახლების“ ცენტრი და ერთადერთი დასახლებული პუნქტი. მდებარეობს მდინარე სუნჯის (თერგის მარჯვენა შენაკადი) მარჯვენა ნაპირზე, ნაზრანიდან ჩრდილო-აღმოსავლეთით 1,5 კმ-ში, მაგასიდან ჩრდილოეთით 9 კმ-ში, ზღვის დონიდან 501 მ. 1953 მცხოვრები (2019).
სქოლიო
კატეგორია:ნაზრანის რაიონის სოფლები
პილიგრიმი
პილიგრიმი (გერმ piligrim, იტალ. pellegrino, რუს. пилигрим) — წმინდა ადგილას სალოცავად მიმავალი მორწმუნე; მოხეტიალე მლოცველი.
დღეისათვის სიტყვა პილიგრიმი სხვა მნიშვნელობითაც იხმარება. კერძოდ, ხშირად ამ სახელით გადატანითი მნიშვნელობით მოიხსენებენ უცხო მგზავრს, მწირს, ყარიბს.
რესურსები ინტერნეტში
კატეგორია:ეკლესია კატეგორია:რელიგია
მეიზი უილიამსი
სქოლიო
კატეგორია:დაბადებული 15 აპრილი კატეგორია:დაბადებული 1997 კატეგორია:ინგლისელი ქალი მსახიობები
იონანის რაიონი
რესურსები ინტერნეტში
კატეგორია:კახამარკის რეგიონის რაიონები კატეგორია:კონტუმასის პროვინციის რაიონები
ქუშჩი-გასანლი
ქუშჩი-გასანლი  (Kushchi-Gasanly) — სოფელი აზერბაიჯანში,  ნაფთალანში.
რესურსები ინტერნეტში
კატეგორია:ნაფთალანის სოფლები
ტომ არაია
ტომას ენრიკე „ტომ“ არაია დიასი (Tom Araya; დ. 6 ივნისი, 1961, ვინია-დელ-მარი, ჩილე) — ჩილელ-ამერიკელი მუსიკოსი, ცნობილი გახდა როგორც თრეშ მეტალ ჯგუფ სლეიერის ვოკალისტი. არაიას პირველი მუსიკალური ნაშრომი არის ჯგუფ სლეიერის სადებიუტო ალბომი Show No Mercy (1983). მისი მუსიკა გამოირჩევა ხმაურიანი და მაღალი ტონალობით, ძირითადად მისი ტექსტები დაწერილია სერიულ მკვლელებზე და ძალადობაზე. არაიამ სლეიერთან ერთად 11 ალბომი ჩაწერა და მეთორმეტეზე მუშაობს რომლის გამოშვებაც დაგეგმილია 2015 წელს.
ბიოგრაფია
არაიას ოჯახი კალიფორნიაში საცხოვრებლად 1966 წელს გადავიდა, როდესაც ტომი 5 წლის იყო, ტომს სამეზობლო ახასიათებდა როგორც „ცუდი მეზობელი რომელსაც მიდრეკილება ჰქონდა კრიმინალური ბანდებისაკენ“, მისი უფროსი ძმა ჩისკო გიტარაზე უკრავდა რამაც შთააგონა ტომი და 8 წლიდან მან ბას გიტარაზე დაკვრა დაიწყო.ძმები დუეტში The Beatles-ის და როლინგ სტოუნზის სიმღერებს უკრავდნენ ხოლმე,რამაც ტომს მუსიკისადმი სიყვარული გაუჩინა.
1980-იანი წლების დასაწყისში არაიამ 2 წლიანი რესპირატორიის თერაპევტის კურსი გაიარა, სწორედ 1981 წელს შეხვდა არაია მის მომავალ პარტნიორ კერი კინგს, რომელმაც შესთავაზა მის ჯგუფ სლეიერში დაკვრა.
არაია კინგთან და სლეიერის იმ დროინდელ წევრებთან ერთად უკრავდა, მას აღარ რჩებოდა საკმარისი დრო კურსისთვის და ჰოსპიტალში ხშირად აგვიანდებოდა ხოლმე, რის შემდეგადაც მისმა თანამშრომლებმა ჩივილი დაიწყეს, არაიამ კი უპასუხა: „როგორც ჩანს დათხოვნილი ვარ“. ამის შემდეგ არაია სრულად გადაერთო მუსიკაზე და სულ მალე 1983 წელს სადებიუტო ალბომი Show No Mercy ჩაწერეს.
რელიგია
აღსანიშნავია ისიც, რომ არაიას ტექსტები ხშირად უარყოფს ქრისტიანობას და სხვა რელიგიებს, თუმცა როგორც არაია ინტერვიუებში აცხადებს მას „ძლიერი რწმენის სისტემა“ აქვს და როგორც ერთ-ერთ ინტერვიუში განაცხადა „ადამიანის რელიგია და მრწამსი არ შეიძლება გადაწყვიტო წიგნით, რამე ისტორიით რომელიც ვიღაცამ დაწერა ან სლეიერის სიმღერით, მე მჯერა ღმერთის რომელმაც ადამიანების სიყვარული იქადაგა“.
არაიამ ასევე ინტერვიუში ისაუბრა სატანიზმზეც, ვინაიდან სლეიერის წევრებს სატანიზმში დებდნენ ბრალს მან განაცხადა : „ჩემი აზრით ეს ყველაზე დიდი შეცდომაა რაც კი ჯგუფის შესახებ უთქვიათ, როდესაც (კერი) კინგი დაწერს რაიმე კარგ მუსიკას, არაიას რწმენა და მრწამსი გვერდზე უნდა გადაიდოს, მე თუ დავიწყებ ჩივილს რომ ეს ჩემს რელიგიას შეურაწყოფას აყენებს, მე განვანაწყენებ ხალხს და გულს დავწყვეტ მათ“.
პირადი ცხოვრება
არაიას ჰყავს ძმა ჯონი არაია, რომელიც უკრავს ბას გიტარაზე ჯგუფ „Thine Eyes Bleed“-ში.
არაია ამჟამად ცხოვრობს ცოლ სანდრა არაიასთან და ორ შვილ, არიელ ასა არაიასთან (1996) და ტომ არაია უმცროსთან (1999) ერთად ტეხასის შტატში, სადაც აქვს რანჩო.
ტომი როგორც ამბობს მოსწონს ქანთრი ჟანრის მუსიკა რომელსაც ხშირად გასართობად უკრავს ხოლმე, ასევე მის ჰობის სფეროში შედის საშინელებათა ფილმების ყურება ოჯახთან ერთად.
რესურსები ინტერნეტში
კატეგორია:ამერიკელი მუსიკოსები კატეგორია:დაბადებული 6 ივნისი კატეგორია:დაბადებული 1961
ჩვეულებრივი კოფრჩხილა
ჩვეულებრივი კოფრჩხილა (Falcaria vulgaris) — ორწლოვანი ბალახოვანი მცენარე ქოლგოსანთა ოჯახისა. სიმაღლეში 20-60 სმ-ია, ლეგა ფერის, შიშველი. აქვს სწორი, მომრგვალო, წვრილღარებიანი, შუა ნაწილიდან ან თითქმის ძირიდანვე გაფარჩხულად დატოტვილი ღერო. ფოთლები ტყავისებურია, გრძელყუნწიანი, ფირფიტა განკვეთილია სამად, კიდეზე ხორკლებიანი ან ბასრხერხკბილა. ქოლგა მრავალია, ტოტების კენწეროებზეა შეკრებილი თითქმის ფარისებურ საგველად. საბურვლისა და საბურველაკის ფოთოლაკები ხაზურ-ჯაგრისებურია. ყვავის და ნაყოფმსხმოიარობს ივლის-აგვისტოში. გავრცელებულია კავკასიაში, ცენტრალურ და სამხრეთ ევროპაში, მცირე და შუა აზიაში. გვხვდება სამხრეთ და აღმოსავლეთ საქართველოში. იზრდება ველებზე, ღია, მშრალ, ქვიან ფერდობებზე, ზოგჯერ გვხვდება ნათესებში, როგორც სარეველა.
სქოლიო
კატეგორია:კოფრჩხილა
შორსმხედველობა
შორსმხედველობა (ჰიპერმეტროპია) — თვალის მდგომარეობა, რომლის დროსაც შორს მყოფი საგნებიდან მომავალი პარალელული სხივები ერთდებიან ბადურის უკან. ამ დროს ადამიანს უქვეითდება ახლოს არსებული ობიექტების აღქმის უნარი. შორსმხედველობას შესაძლოა რამდენიმე მიზეზი ჰქონდეს: თვალის კაკალი ნორმაზე მოკლეა, რქოვანა არ არის საკმარისად მორკალული ან ბროლი არ არის საკმარისად სქელი.
შორსმხედველობის გამოსწორება შესაძლებელია სათვალით, კონაქტური ლინზებით ან ქირურგიული ჩარევით.
რესურსები ინტერნეტში
კატეგორია:თვალის დაავადებები
მოუხრელი ადამიანის სინდრომი
მოუხრელი ადამიანის სინდრომი — სინდრომი რომელიც ძირითადად ახალგაზრდა მამაკაცებში იქნა შემჩნეული. საწყის ეტაპებზე ხასიათდება ხერხემლის კუნთების ინტერმისიული, მტკივნეული სპაზმებით. ამის შემდეგ ჩონჩხის კუნთები მუდმივად ამაღლებულ ტონუსს იძენს, რასაც მოძრაობებით გამოწვეული სპაზმები მოჰყვება.
რესურსები ინტერნეტში
კატეგორია:სინდრომები
ქვემო სასანდრა
ქვემო სასანდრა (Bas-Sassandra) — ოლქი კოტ-დ’ივუარის სამხრეთ-დასავლეთში.
გეოგრაფია
ქვემო სასანდრის ოლქს ჩრდილო-დასავლეთიდან ესაზღვრება მონტანის ოლქი, ჩრდილოეთიდან სასანდრა-მარაუეს ოლქი, აღმოსავლეთიდან გო-ჯიბუას ოლქი, დასავლეთიდან ლიბერია. სამხრეთიდან გარს ერტყმის გვინეის ყურის წყლები.
ადმინისტრაციული დაყოფა
ქვემო სასანდრის ოლქი დაყოფილია 3 რეგიონად:
მაშივკის რაიონი
მაშივკის რაიონი (Машівський район) — რაიონი უკრაინაში, პოლტავის ოლქში. მისი ფართობია 889 კმ². 2016 წლის აღწერის მონაცემებით რაიონის მოსახლეობა 19 560 ადამიანს შეადგენდა, ხოლო სიმჭიდროვე 22,0 კაცს კმ²-ზე. მაშივკის რაიონის ადმინისტრაციული ცენტრია ქალაქი მაშივკა.
აინბეკი
აინბეკი (Einbeck) — ქალაქი გერმანიაში, ქვემო საქსონიაში. შედის ნორტჰაიმის რაიონის შემადგენლობაში. 1368 წელს ქალაქი გახდა ჰანზის სავაჭრო კავშირის წევრი. აინბეკს მნიშვნელოვანი ზარალი მიაყენა ოცდაათწლიანმა ომმა (1618-1648), რის შედეგადაც დაინგრა არა მხოლოდ საცხოვრებელი ნაგებობები, არამედ ქალაქის მთავარი ღირსშესანიშნაობა — ლუდსახარშები. 2015 წლის მდგომარეობით ქალაქის მოსახლეობა 31,338 ადამიანს შეადგენდა.
სქოლიო
კატეგორია:გერმანიის ქალაქები
აბასალი (ნეფთჩალა)
აბასალი (Abasallı) — სოფელი აზერბაიჯანში, არანის რეგიონის ნეფთჩალის რაიონში. მოსახლეობის რაოდენობა — 717 კაცი (2008).
ვუიჩის სახლი
ვუიჩის სახლი (Дом Вуича) — ისტორიული შენობა პუშკინში. აგებულია 1880 წელს. სახლი რეგიონალური მნიშვნელობის კულტურული მემკვიდრეობის ძეგლია. მდებარეობს ეკლესიის ქუჩის № 6-ში.
ისტორია
თავდაპირველად, 1880 წელს შენობის ადგილას აშენდა ხის სახლი, არქიტექტორ ა. ვ. ვიდოვის მიერ, სახელმწიფო მრჩეველ ვასილი ვუიჩისთვის.
ოქტომბრის რევოლუციის შემდეგ სახლი გადააკეთეს საცხოვრებლად. 1930 წელს საცხოვრებელ სახლში დასახლდა მწერალი ა. ნ. ტოლსტოი, ​​რომელიც 1938 წლამდე ცხოვრობდა. სახლში გატარებული დროის განმავლობაში ის მუშაობდა რომან „პეტრე პირველზე“. ტოლსტოის კაბინეტი კი მეორე სართულზე იყო განთავსებული. მას ხშირად სტუმრობდნენ მწერლები და მხატვრები, მათმა წრემ მიიღო სახელწოდება „საბავშვო ბაღის ხელოვნების კოლონია“.
სქოლიო
კატეგორია:სანქტ-პეტერბურგის კულტურული მემკვიდრეობის რეგიონალური ობიექტები
ბაიან-ხარა-ულა
ბაიან-ხარა-ულა (Баянхар уул, ) — ქედი ჩინეთში, კუნლუნის აღმოსავლეთ ნაწილში. სიგრძე დაახლოებით 750 კმ. გადაჭიმულია ჩრდილო-დასავლეთიდან სამხრეთ-აღმოსავლეთ მიმართულებით. წარმოადგენს მდინერეების ხუანხესა (ჩრდილოეთით) და იანძის (სამხრეთით) ზემო წელების წყალგამყოფს. სიმაღლე 5442 მეტრამდეა. ჩრდილოეთი კალთები დამრეცია, სამხრეთი მკვეთრადაა მოწყვეტილი იანძისაკენ და ჩაჭრილია მრავალი მდინარით. მწვერვალები უპირატესად ბრტყელი გუმბათისებრია. ჭარბობს ცივი მაღალმთიანი უდაბნოების ლანდშაფტები, თხემის ზონაში მარადიული თოვლია.
სქოლიო
კატეგორია:ჩინეთის ქედები
პოლონური ნაგაზი
პოლონური ნაგაზი (Polski Owczarek Nizinny) — ძაღლის ჯიში, რომელიც გამოყვანილია პოლონეთში XIII საუკუნეში.
როგორც ჩანს, ეს საშუალო ზომის, ძლიერი ნაგაზი უნგრეთის დაბლობებში მცხოვრები დახვეულბალნიანი, უძველესი მეცხვარე ძაღლების და მომცრო, გრძელბალნიანი, მთის მეცხვარე ძაღლების შთამომავალია. მეორე მსოფლიო ომმა პოლონური ნაგაზი გადაშენების პირას მიიყვანა. სპეციალისტები ფიქრობენ, რომ პოლონური ნაგაზი დამაკავშირებელი რგოლია 1000 წლის წინ ევროპაში ჩამოყვანილ აზიურ, დახვეულბალნიან, უძველეს მეცხვარე ძაღლებსა და უფრო თანამედროვე მეცხვარე ძაღლებს შორის, როგორიცაა, მაგალითად, წვერიანი კოლი და ჰოლანდიური სჰაპენდუსი. მეორე მსოფლიო ომის შემდეგ, დაუღალავი მუშაობის შედეგად პოლონელებმა შეძლეს ამ შესანიშნავი ჯიშის აღდგენა. პოლონური ნაგაზი პოპულარულია პოლონეთში და მის ფარგლებს გარეთაც.
ჩვეულებრივ, ის კომპანიონად ჰყავთ, თუმცა დღემდე ინარჩუნებს მეცხვარე ძაღლის შესანიშნავ თვისებებს. პოლონურ ნაგაზს აქვს განიერი წელი, კარგად განვითარებული კუნთებით, განიერი, დაკუნთული თეძოები, სწორი და განიერი ზურგი. სხეულს ფარავს გრძელი, ხშირი ბალანი, ბევრი ბალანია შუბლზე, ლოყებსა და ნიკაპზეც. ბალნის შეფერილობა მრავალნაირია და განსაკუთრებული მოვლა სჭირდება. პოლონური ნაგაზი კარგად ეგუება სიცივეს და ქალაქის პირობებში ცხოვრებას, არ უყვარს სიცხე, სჭირდება დამატებითი ფიზიკური დატვირთვა.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:პოლონური წარმოშობის ძაღლის ჯიშები
აგუასკალიენტესის მუნიციპალიტეტი
აგუასკალიენტესის მუნიციპალიტეტი (Municipio de Aguascalientes) — მუნიციპალიტეტი მექსიკაში, აგუასკალიენტესის შტატში. მდებარეობს ზღვის დონიდან 1 765 მეტრზე. 2010 წლის მონაცემებით, მოსახლეობა 832 712 ადამიანს შეადგენდა, სიმჭიდროვე 0.71 ადამიანი კმ²-ზე. ფართობი 1168.72 კმ²-ია. მუნიციპალიტეტის ადმინისტრაციული ცენტრია ქალაქი აგუასკალიენტესი.
რესურსები ინტერნეტში
კატეგორია:აგუასკალიენტესის მუნიციპალიტეტები კატეგორია:მექსიკის მუნიციპალიტეტები
ბოტსვანის ჰიმნი
სიტყვები სეტსვანას ენაზე
Fatshe leno la rona,
Ke mpho ya Modimo,
Ke boswa jwa borraetsho;
A le nne ka kagiso.
მისამღერი:
Tsogang, tsogang! banna, tsogang!
Emang, basadi, emang, tlhagafalang!
Re kopaneleng go direla
Lefatshe la rona.
Ina lentle la tumo
La chaba ya Botswana,
Ka kutlwano le kagisano,
E bopagantswe mmogo.
აბდალი
აბდალი  (Abdallı) — სოფელი აზერბაიჯანში,  ოღუზის რაიონში.
რესურსები ინტერნეტში
კატეგორია:ოღუზის რაიონის სოფლები
მირჰოროდის რაიონი
მირჰოროდის რაიონი (Миргородський район) — რაიონი უკრაინაში, პოლტავის ოლქში. მისი ფართობია 1530 კმ². 2016 წლის აღწერის მონაცემებით რაიონის მოსახლეობა 33 590 ადამიანს შეადგენდა, ხოლო სიმჭიდროვე 22,0 კაცს კმ²-ზე. მირჰოროდის რაიონის ადმინისტრაციული ცენტრია ქალაქი მირჰოროდი.
სქოლიო
კატეგორია:პოლტავის ოლქის რაიონები
პიანისტი (2002 წლის ფილმი)
პიანისტი (The Pianist) — რომან პოლანსკის 2002 წლის ფილმი. ის დაფუძნებულია პოლონელი ებრაელი პიანისტის, ვლადისლავ შპილმანის ამავე სახელწოდების მეორე მსოფლიო ომის დროინდელ მოგონებებზე.
რესურსები ინტერნეტში
კატეგორია:2002 წლის ფილმები კატეგორია:პოლონური ფილმები კატეგორია:რომან პოლანსკის ფილმები კატეგორია:ფილმები ჰოლოკოსტის შესახებ კატეგორია:ავტობიოგრაფიებზე დაფუძნებული ფილმები კატეგორია:ოქროს პალმის რტოს მფლობელი ფილმები
ზაკრუტკინის ბიუსტი
ზაკრუტკინის ბიუსტი (Бюст Закруткина) — ძეგლი ქალაქ სემიკარაკორსკში, როსტოვის ოლქი, რუსეთის ფედერაცია. ძეგლი ეძღვნება მწერალს, საბჭოთა კავშირის სახელმწიფო პრემიის ლაურეატს (1982 წ.), მესამე ხარისხის სტალინის პრემიის ლაურეატს (1951 წ.) ვიტალი ზაკრუტკინს. ბიუსტის ავტორია ივან მასლიჩენკო.
ისტორია
ქალაქ სემიკარაკორსკში დგას რაიონის ცნობილი ადამიანების რამდენიმე ბიუსტი, მათ შორის: მწერალი ვ. ზაკრუტკინი, მწერალი ბ. კულიკოვი, მშენებელი ა. არაკანცევი, თევზის მრეწველობის ხელმძღვანელი ი. აბრამოვი. ამ ბიუსტების ავტორია ივანე ივანეს ძე მასლიჩენკო.
ქალაქში ზაკრუტკინის პროსპექტისა და ლენინის ქუჩის გადაკვეთზე დგას მწერალ ვ. ზაკრუტკინის ძეგლი.
1932 წელს ვიტალი ზაკრუტკინმა დაამთავრა მ. კალინინის სახელობის ბლაგოვეშჩენსკის პედაგოგიური ინსტიტუტი. 1933 წლიდან დაკავებული იყო ლიტერატურული მოღვაწეობით. 1936 წელს დაამთავრა ლენინგრადის პოლიტექნიკური ინსტიტუტის ასპირანტურა და დაიცვა საკანდიდატო დისერტაცია.
დიდი სამამულო ომის პერიოდში მსახურობდა არმიაში ჯარისა და ფრონტის გაზეთის კორესპონდენტად.
გარდაიცვალა 1984 წლის 10 ოქტომბერს. დაკრძალულია როსტოვის ოლქის სტანიცა კოჩეტოვსკაიაში. მწერლის სახელი ეწოდა პროსპექტს სემიკარაკორსკში და ქუჩას კოჩეტოვსკაიაში.
აღწერა
მწერალ ვიტალი ზაკრუტკინის ბიუსტი დგას ბეტონის კვარცხლბეკზე. კვარცხლბეკის ქვედა ნაწილი შეღებილია ოქროსფრად. ძეგლის გარშემო ტერიტორია მოპირკეთებულია.
რესურსები ინტერნეტში
კატეგორია:როსტოვის ოლქის ძეგლები
სუბიკი (სამბალესი)
სქოლიო
კატეგორია:სამბალესის მუნიციპალიტეტები
ვიტამინი K
ვიტამინი K — ბუნებაში არსებობს ორი ფორმით რომელსაც ადამიანი ითვისებს 1) K 1 შეიცავს ბოსტნეული, ხილი და საკვების სხვა ფორმები. K 2 მიიღება ნაწლავებში არსებული ბაქტერიული ფლორისგან. K ვიტამინი აუცილებელია პროთრომბინის II ფაქტორის, VII - ფაქტორის, IX - ფაქტორის სინთეზისთვის.
წყაროები
ვიტამინი E ორგანიზმში საკვების საშუალებით ხვდება.
მცენარეული
ვიტამინი K ფართოდაა გავრცელებული მცენარეული წარმოშობის პროდუქტებში, ძირითადად, მცენარეების მწვანე ნაწილში.
რესურსები ინტერნეტში
კატეგორია:ვიტამინი K
მელიის კუნძულები
რესურსები ინტერნეტში
კატეგორია:აშშ-ის კუნძულები
ლუკას ლეივა
კარიერა
ლუკასის კარიერა ბრაზილიურ გრემიოში დაიწყო, 2005 წელს ამავე კლუბთან პირველი პროფესიონალური კონტრაქტი გააფორმა. ბრაზილიაში გატარებული 2 წლის შემდეგ ლუკასი „ლივერპულმა“ შეიძინა, 2007 წლიდან 2017 წლამდე მოღვაწეობდა პრემიერ ლიგაში. 2017 წლის 18 ივლისს 5 მილიონი ფუნტი სტერლინგის სანაცვლოდ გადავიდა „ლაციოში“. მისი დებიუტი შედგა იმავე წლის 13 აგვისტოს იუვენტუსის წინააღმდეგ მატჩში, სადაც ლაციომ მოწინააღმდეგეს 3-2 სძლია.
ეროვნულ ნაკრებში ლუკასის დებიუტი 2007 წელს შედგა ალჟირის ნაკრებთან გამართულ ამხანაგურ შეხვედრაში.
მიღწევები
• ინგლისის ლიგის თასი: 2011-2012
• ოლიმპიადის ბრინჯაოს მედალი: 2008
• ლივერპულის წლის საუკეთესო ფეხბურთელი: 2010-2011
სქოლიო
კატეგორია:დაბადებული 1987 კატეგორია:ბრაზილიელი ფეხბურთელები კატეგორია:ბრაზილიის ნაკრების ფეხბურთელები კატეგორია:ლივერპულის ფეხბურთელები კატეგორია:ლაციოს ფეხბურთელები კატეგორია:სერია A-ს ფეხბურთელები კატეგორია:პრემიერ ლიგის ფეხბურთელები კატეგორია:დაბადებული 9 იანვარი
მზიანი ღამე
მზიანი ღამე — ნოდარ დუმბაძის მესამე და ერთ-ერთი ყველაზე პოპულარული რომანი. ნაწარმოების მთავარი გმირი, მთხრობელი თემო ბარამიძეა. ახალგაზრდა სტუდენტი, რომლის დედა 12-წლიანი გადასახლებიდან დაბრუნდა.
სიუჟეტი
რომანის მთავარი გმირი, თემური გაუცხოვებულია საკუთარ დედასთან, რომელიც ახლახან დაბრუნდა 12-წლიანი გადასახლებიდან. ის ყოველდღიური, ჩვეულებრივი სიტუაციიდან აღმოჩნდება მორალური კონფლიქტის წინაშე: გადაარჩინოს თუ არა კაცი, რომელიც მის თვალწინ ინსულტით იღუპება, არამზადა, რომელიც მისი და მისი ოჯახის უბედურების მთავარ მიზეზს წარმოადგენს? აპატიოს თუ არა, დაეხმაროს თუ არა? ავადმყოფის თავთან მჯდომარე გმირი გრძნობს, თუ როგორ თავისუფლდება დღითიდღე მისის გული სიძულვილისგან, როგორ ივსება სიბრალულით ადამიანის მიმართ, რომელმაც მორალური თვითმკვლელობა ჩაიდინა, იქცა ორჯერ ჩამშვებ, ოჯახების გამანადგურებელ და მოღალატე ადამიანად. მიუხედავად რომანის თემის სიმძიმისა, ნაწარმოები ავტორის იუმორითაა გაჟღენთილი, რაც საკითხავად ძალიან მსუბუქს ხდის.
რესურსები ინტერნეტში
კატეგორია:ნოდარ დუმბაძის ნაწარმოებები კატეგორია:ქართული რომანები კატეგორია:ფილმებად ადაპტირებული რომანები კატეგორია:1967 წლის რომანები კატეგორია:ავტობიოგრაფიული რომანები
იოჰან ფრიდრიხი (ბრაუნშვაიგ-ლიუნებურგის ჰერცოგი)
ბიოგრაფია
იოჰან ფრიდრიხი დაიბადა 1625 წლის 25 აპრილს გეტინგენში. იგი იყო ბრაუნშვაიგ-ლიუნებურგის ჰერცოგ გეორგისა და მისი ცოლის, ანა ელეონორა ჰესენ-დარმშტადტელის შუათანა ვაჟი. 1651 წელს მთელი მისი ოჯახი და მათ შორის თავად იოჰან ფრიდრიხიც კათოლიკე გახდა. მას შემდეგ, რაც მამამისი გარდაიცვალა და ტახტი მისმა ძმამ დაიკავა, იოჰან ფრიდრიხმა მისგან კალენბერგის მთავრობა მიიღო.
1665 წელს იოჰან ფრიდრიხი ბრაუნშვაიგ-ლიუნებურგის ჰერცოგი ხდება. 1666 წელს ვერსალის სასახლის შთაგონებით ჰანოვერთან ახლოს დაიწყო ჰერენჰაუზენის სასახლის მშენებლობა.
1667 წელს სასახლის მშენებლობისათვის ვენეციელი არქიტექტორი, ჯიროლამო სარტორიო დაიქირავა, რომელმაც დააპროქტა სასახლის ბაღები და თავად ქალაქ ჰანოვერის არაერთი ნაგებობა.
1676 წელს მან გოტფრიდ ლაიბნიცი დანიშნა სამეფო ბიბლიოთეკის ბიბლიოთეკარად. აქედან დაიწყო ლაიბნიცის ორმოცწლიანი სამსახური ჰანოვერის სამეფო ოჯახისათვის. იგი მათ სამ თაობას ემსახურა.
იოჰან ფრიდრიხი გარდაიცვალა 1679 წლის 18 დეკემბერს აუგსბურგში, 54 წლის ასაკში. ვინაიდან ვაჟი არ დარჩენია, ტახტი მისმა ძმამ, ერნესტ ავგუსტმა დაიკავა.
ქორწინება და შვილები
1668 წლის 30 ნოემბერს იოჰან ფრიდრიხმა ცოლად შეირთო პრინცესა ბენედიქტა ჰენრიეტა კურპფალცელი (1652-1730), სიმერნის პფალცგრაფ ედუარდისა და ანა გონძაგას ქალიშვილი, რომელთანაც შეეძინა ოთხი გოგონა:
ლიტერატურა
კატეგორია:დაბადებული 25 აპრილი კატეგორია:დაბადებული 1625 კატეგორია:გარდაცვლილი 18 დეკემბერი კატეგორია:გარდაცვლილი 1679 კატეგორია:ჰანოვერის დინასტია კატეგორია:ბრაუნშვაიგ-ლიუნებურგის ჰერცოგები კატეგორია:XVII საუკუნის ევროპის მონარქები
უსუპი
უსუპი (Hyssopus) — მრავალწლოვან ბალახოვან მცენარეთა გვარი ტუჩოსანთა ოჯახისა. აერთიანებს 15-მდე სახეობას.
გავრცელებულიია ხმელთაშუა ზღვის სანაპიროო ქვეყნებში (ევროპის სამხრეთ ნაწილი, წინა და შუა აზია, ჩრდილოეთ აფრიკა).საქართველოში იზრდება მხოლოდ 1 სახეობა — Hyssopus angustifolius; ძლიერ არომატული ბალახია, გამოიყენება კულინარიაში. თაფლოვანია. იხმარება ხალხურ მედიცინაშიც.
ლიტერატურა
კატეგორია:ტუჩოსანნი
მარსელ მარეშალი
მარსელ მარეშალი (დ. 25 დეკემბერი, 1937 – გ. 11 ივნისი, 2020) — ფრანგი რეჟისორი, დრამატურგი მსახიობი და მწერალი. 1958 წელს მარეშალმა დააფუძნა მოყვარულთა დასი „Les Comédiens du Cothurne“. 1961 წელს მოყვარულთა ეს ჯგუფი გოლდონისა და რეზანტის ნაწარმოებების წარმოდგენით იქცა პროფესიონალურ დასად. 1972 წელს მისმა დასმა „ნაციონალური დრამატული ცენტრის“ სტატუსი მიიღო. 1995 წელს გახდა პარიზის Rond-Point-ის თეატრის ხელმძღვანელი გახდა.
მარგარიტა ანჟულიმელი
მარგარიტა ანჟულიმელი (Marguerite d'Angoulême), აგრეთვე ცნობილია როგორც მარგარიტა ალანსონელი (Marguerite d'Alençon) და მარგარიტა ნავარელი (Margarita Nafarroakoa; დ. 11 აპრილი, 1492 — გ. 21 დეკემბერი, 1549) — ვალუას დინასტიის წარმომადგენელი. საფრანგეთის პრინცესა დაბადებით, ნავარის დედოფალი 1527-49 წლებში როგორც ანრი II-ის მეუღლე, ასევე ალანსონისა და ბერის ჰერცოგი როგორც შარლ IV-ის მეუღლე. ნავარის დედოფალ ჟანა III-ის დედა და საფრანგეთის მეფე ანრი IV-ის ბებია. საფრანგეთის მეფე ფრანსუა I-ის უფროსი და.
იგი პოლიტიკურად აქტიური და გამოჩენილი პიროვნება იყო. გარდა იმისა, რომ საფრანგეთის ბურბონ მეფეთა წინაპარი იყო, ასევე წარუშლელი კვალი დატოვა ფრანგულ რენესანსზე. ისტორიკოსმა სამუელ პუნტანმა მას პირველი თანამედროვე ქალი უწოდა. როდესაც მისი ძმა ესპანეთის მეფემ ტყვედ ჩაიგდო, იგი თავად ჩავიდა მადრიდში და ძმის განთავისუფლება შეძლო. ასევე იგი აქტიურად ფიგურირებს ჰენრი VIII-ისა და ანა ბოლეინის სკანდალშიც, რა დროსაც იგი დედოფლის დასჯას აპროტესტებდა.
მარგარიტას დიდი გადახრა ჰქონდა კალვინიზმისკენ და მიუხედავად იმისა, რომ თავად კათოლიკედ დარჩა, მისი ასული შემდგომში პროტესტანტთა ლიდერი იყო, მისი შვილიშვილი კი პირდაპირ ებრძოდა კათოლიკეებს. თავად მარგარიტა, გამუდმებით ეწინააღმდეგებოდა ამგვარ სისხლისღვრას და ამასთან დაკავშირებით წიგნიც კი დაწერა, თუმცა პაპმა იგი ერეტიკოსად შერაცხა.
ადრეული ცხოვრება
მარგარიტა დაიბადა 1492 წლის 11 აპრილს ანგულემში. იგი იყო ანჟულემის გრაფ შარლ დე ვალუასა და მისი მეუღლის, ლუიზა სავოიელის პირველი შვილი. აღსანიშნავია, რომ მარგარიტას მამა საფრანგეთის მეფე შარლ V-ის შვილთაშვილი იყო და უშვილო მეფე შარლ VIII-ის რიგით მესამე ტახტის მემკვიდრე (მისი ორი სიძის შემდეგ).
მისი დაბადებიდან სულ ორ წელიწადში მისი ოჯახი კონიაკში გადავიდა საცხოვრებლად, სადაც ის და მისი უმცროსი ძმა, ფრანსუა ერთად იზრდებოდნენ იტალიელი განმანათლებლის, ჯოვანი ბოკაჩოს ზედამხედველობის ქვეშ. სწორედ ამიტომ იყო, რომ მათ ყოველთვის დიდი ინტერესი ჰქონდათ იტალიისადმი და ამასთან დიდად დახვეწილი პიროვნებებიც იყვნენ.
აღსანიშნავია, რომ მარგარიტას აგრეთვე, მამის მხრიდან ნახევარ-და-ძმებიც ჰყავდა. თავად ლუიზა სავოიელს ამაზე გართულება არასდროს ჰქონია, პირიქით, ქმრის უკანონო შვილებს თავისებთან ერთად განურჩევლად ზრდიდათ და ბოლოს ისე გააკეთა, რომ მათაც შეძლეს მაღალ საზოგადოებაში დამკვიდრება. უნდა აღინიშნოს მარგარიტას განსაკუთრებულად ახლო ურთიერთობა თავის ნახევარ-დასთან, ჟანა ანჟულიმელთან, რომელიც შარლს თავისი ცოლის ერთ-ერთი სეფექალისგან ჰყავდა.
პირველი ქორწინება და ალანსონის ჰერცოგინია
მარცხნივ|მინი|მარგარიტას პირველი ქმარი შარლ ალანსონელი ჩვიდმეტი წლის ასაკში, მარგარიტა ცოლად გაჰყვა საფრანგეთის მეფის გარე ბიძაშვილ შარლ IV-ს, ალანსონის ჰერცოგს, რომელიც ამ დროს ოცი წლისა იყო. ამავდროულად მარგარიტას ძმა კიდევ ერთი ნაბიჯით მიუახლოვდა საფრანგეთის ტახტს და ლუი XII-ის უფროს ასულ კლაუდიაზე დაინიშნა, რომელიც უვაჟობის გამო მეფის მემკვიდრედ ითვლებოდა. შარლი კეთილი და მოსიყვარულე მეუღლე აღმოჩნდა, თუმცა რეალურად მათ ერთმანეთი არ ხიბლავდათ.
1515 წელს, მეფე ლუი XII-ის გარდაცვალების შემდეგ, საფრანგეთის მეფე მისი ძმა, ფრანსუა I გახდა, რომელმაც თავის საყვარელ დასა და სიძეს არმანიაკის საგრაფო უბოძათ. 1524 წელს, ტრაგიკულად გარდაიცვალა მისი რძალი, დედოფალი კლაუდია დე ვალუა, რის გამოც თავის მცირეწლოვან ძმიშვილებზე: შოტლანდიის მომავალ დედოფალ მადლენაზე და სავოიის მომავალ ჰერცოგინია მარგარიტაზე (რომელსაც სახელი მის პატივსაცემად დაარქვეს) ზრუნვა მარგარიტამ იკისრა.
ვინაიდან მარგარიტას ქმართან შვილები წლების მანძილზე არ უჩნდებოდა, იგი თავის დაობლებულ ძმიშვილებს საკუთარი შვილებივით ზრდიდა და ზრუნავდა მათ აღზრდა-განათლებაზე.
მეორე ქორწინება და შემეცნება
მინი|318x318პქ|ანრი II, ნავარის მეფე და მარგარიტას მეურე მეუღლე მას შემდეგ, რაც 1525 წელს მისი მეუღლე, ჰერცოგი შარლ IV გარდაიცვალა, მარგარიტა მეორედ გათხოვებას აღარ აპირებდა. 1527 წელს, საფრანგეთის პოლიტიკური ინტერესებიდან გამომდინარე, იგი ცოლად გაჰყვა ნავარის მეფე ანრი II დ'ალბრეს. 1512 წლიდან მოყოლებული, ნავარის სამეფოს 90% პროცენტი ესპანეთის მიერ იყო ოკუპირებული და ესპანეთის მეფე თავს ნავარის მმართველად აცხადებდა, თუმცა საფრანგეთის მფარველობის ქვეშ, ნავარის დარჩენილი მცირე ნაწილი კვლავ განაგრძობდა არსებობას. ამრიგად, მარგარიტა მხოლოდ ოფიციალურად იყო ნავარის დედოფალი, რეალურად კი მისი, როგორც დედოფლის გავლენები მხოლოდ ბეარნსა და სამხრეთ გასკონიაზე ვრცელდებოდა. 1528 წლის 16 ნოემბერს დედოფალმა თავისი პირველი ქალიშვილი გააჩინა, რომელსაც ჟანა დაარქვეს.
მაშინდელი ვენეციის ელჩი, დედოფალ მარგარიტას თავის ჩანაწერებში დიდად აქებდა, როგორც ყველა დიპლომატიური საიდუმლოს მცოდნეს, ასევე როგორც თავშეკავებულ და დახვეწილ ქალს.
ფრანსუას გამოხსნა
მარგარიტას ცხოვრებაში ყველაზე მძაფრი თავგადასავალი მისი ძმის ტყვეობიდან გამოხსნა იყო. 1525 წელს ფრანსუა I საღვთო რომის იმპერატორსა და ესპანეთის მეფე კარლ V-ს პავიის ბრძოლაში ტყვედ ჩაუვარდა. ესპანელებმა მეფე დაიჭირეს და მადრიდში გამოკეტეს საპატიო ტყვეობაში.
სწორედ ამ მეტად კრიტიკულ მომენტში, საფრანგეთ-ესპანეთის მოლაპარაკებებში ნავარის დედოფალი ჩაერთო. იგი ცხენზე შემოჯდა და მადრიდისკენ გაემართა. დედოფალი დაუღალავად მიაჭენებდა ცხენს საათებისა და დღეების განმავლობაში, იგი ღამით უღრან ტყეებში გავლასაც არ შეუშინდა და საბოლოოდ ჩააღწია ესპანეთის დედაქალაქამდე. მრავალდღიანი ლოდინის შემდეგ, ესპანეთის მეფეს დიპლომატიური წერილი მიწერა და აუდიენცია სთხოვა. მარცხნივ|მინი|372x372პქ|დედოფალი მარგარიტა თავის ძმასთან, მეფე ფრანსუა I-თან ერთად მთელი ღამის განმავლობაში, მარგარიტა კარლთან მოლაპარაკებებს აწარმოებდა და საბოლოოდ ხელშეკრულებაც გააფორმა, რომლის მიხედვითაც იგი ფრანსუას გაანთავისუფლებდა და უკანაც დააბრუნებდა, თუმცა სანაცვლოდ ფრანგებს რამდენიმე პუნქტი უნდა შეესრულებინათ. პირველი ეს იყო, რომ ფრანსუას ცოლად კარლის უფროსი და, პორტუგალიის მეფის ქვრივი ელეონორა ავსტრიელი უნდა შეერთო, მეორე კი ის იყო, რომ საფრანგეთის მეფე მის ვაჟებს უნდა ჩაენაცვლებინათ, რის გამოც მისი განთავისუფლებისთანავე მადრიდის საპატიო სამწლიან ტყვეობაში ჩავიდნენ ფრანსუას უფროსი ვაჟები: ფრანსუა და ანრი. 1530 წელს, მარგარიტა დაესწრო ფრანსუასა და ელეონორას ქორწინებას, რის შემდეგაც მალევე, 1530 წლის 7 ივნისს მშობიარობა დაეწყო. დედოფალმა ვაჟი გააჩინა, რომელსაც ჟანი დაარქვეს, თუმცა იგი სულ რამდენიმე თვეში, ამავე წლის 30 დეკემბერს გარდაიცვალა. მისი გარდაცვალების გამოწვეულმა უსაზღვრო მწუხარებამ, დედოფალ მარგარიტას უბიძგა თავისი ყველაზე სადავო ნაწარმოების შექმნისკენ, რომელიც 1531 წელს კათოლიკურმა ეკლესიამ დაგმო, როგორც ერესი. საბოლოოდ, იგი იძულებული გახდა ბრალდებების მოსახსნელად ეკლესიისათვის ბოდიში მოეხადა.
ურთიერთობა ინგლისთან და რეფორმაცია
მიუხედავად ნავარის დედოფლობისა, მარგარიტა დიდ დროს საფრანგეთის სამეფო კარზე ატარებდა, სადაც იგი ჯერ კიდევ დედოფალ კლაუდია ვალუას სიცოცხლეში დაუახლოვდა მის ინგლისელ სეფექალ ანა ბოლეინს. ანა საფრანგეთში თავის დასთან ერთად იყო ჩასული და ფრანგებს თავი მალე მოაწონა. მარგარიტასთან დაახლოვებულმა ანამ კლაუდიადან მალევე გადაინაცვლა მის სამსახურში, ვინაიდან მას ძალიან მოსწონდა მარგარიტა და მისგან ბევრ რამეს სწავლობდა, მათ შორის კაცების მართვასაც. ანა ბოლეინს მთელი ცხოვრება ძალიან უყვარდა მარგარიტა და თვლიდა, რომ იგი დედოფლობის თვალსაჩინო გამოხატულება იყო.
1538 წელს საფრანგეთსა და ინგლისში დევნილი პროტესტანტები, მათ შორის ჟან კალვინი და უილიამ ფარელი ნავარის დედოფალმა თავის სამეფო კარზე შეიფარა. სწორედ ამ დროს დაინტერესდა დედოფალი კალვინიზმით და სურდა კიდევაც მის მხარეზე გადასვლა, თუმცა ამას ოჯახის ღალატად თვლიდა, რის გამოც მართალია თავად არა, თუმცა თავისი ქალიშვილი ჟანა კალვინისტური რწმენით აღზარდა. ასევე, პირველად ევროპელი მონარქების ისტორიაში, მარგარიტამ გაბედა და თავის შვილს ებრაული ენის სწავლა დააწყებინა. მიუხედავად ამისა, ნავარაზე საფრანგეთის ძლიერი გავლენის გამო, მარგარიტას მაინც მოუწია პროტესტანტების ქვეყნიდან გაძევება. 1539 წელს დედოფალმა თავისი პროტესტანტული წერილი დაწერა, რომელიც დღეისათვის ცნობილია როგორც მარგარიტა ნავარელის ეპისტოლე. ამ ეპისტოლეში დედოფალი აქტიურად აკრიტიკებდა მაშინდელ კორუმპირებულ სასულიერო პირებს. ამასთან იგი ქალთა უფლებების გაზრდას და განათლების ხელმისაწვდომობას ითხოვდა.
1533 წელს ინგლისის მეფე ჰენრი VIII, დედოფალ კატალინა არაგონელთან განქორწინების გამო განუდგა კათოლიკურ ეკლესიას და საკუთარი ანგლიკანური ეკლესია დააარსა. მის მიბაძვას აპირებდა მარგარიტაც, თუმცა ამ შემთხვევაში მას საფრანგეთი მიატოვებდა და ესპანეთის ლუკმა გახდებოდა, რის გამოც იძულებული გახდა კათოლიკურ რწმენაზე დარჩენილიყო. ამავე წელს ჰენრიმ ცოლად მარგარიტასთან დაახლოვებული ანა ბოლეინი შეირთო, რამაც ნავარის დედოფალი დიდად გაახარა და ინგლისის ახალ დედოფალთან მიმოწერა გააჩაღა. მაგრამ, სულ მალე ჰენრის ანაც მობეზრდა, რადგან კატალინას მსგავსად მანაც მხოლოდ ერთი გოგონას, ელიზაბეთის გაჩენა შეძლო, რის გამოც 1536 წელს მეფემ დედოფალი ანა ბოლეინი სიკვდილით დასაჯა ღალატის ბრალდებით და ცოლად მისი სეფექალი ჯეინ სეიმური შეირთო, რომელთანაც ნანატრი ვაჟი შეეძინა. დედოფალ ანას მოკვლის შემდეგ ნავარასა და ინგლისს შორის ურთიერთობები დაიძაბა. მიუხედავად ამისა, 1544 წელს, ანას გარდაცვალებიდან ცხრა წლის შემდეგ, რა დროსაც ინგლისის დედოფალი უკვე ჰენრის მეექვსე ცოლი ქეთრინ პარი იყო, მარგარიტამ განაახლა დედოფალთან და ანას ასულ ელიზაბეთთან მიმოწერა.
გარდაცვალება
სიცოცხლის ბოლო წლებში, დედოფალი მარგარიტა ძირითადად ხელოვანი ადამიანების მფარველობით იყო გატაცებული. თავის ძმასთან ერთად, იგი პატრონობდა ლეონარდო და ვინჩის. ასევე ხელს უწყობდა ენციკლოპედიური ტიპის წიგნების გამოცემას. 1547 წელს ფრანსუა I გარდაიცვალა, რამაც კატასტროფულად იმოქმედა მარგარიტაზე. იგი გარდაიცვალა 1549 წელს, 57 წლის ასაკში, პარიზისკენ მიმავალ გზაზე, ქალაქ ოდოში. მისი ქმარი, მეფე ანრი II 1555 წელს გარდაიცვალა, რის შემდეგაც ტახტზე მათი ერთადერთი ასული ჟანა III ადის.
მემკვიდრეობა
როდესაც 1515 წელს მისი ძმა, ფრანსუა I საფრანგეთის მეფე გახდა, დედასთან ერთად მარგარიტა ქვეყნის ყველაზე გავლენიან ქალად გვევლინება. სულ მალე, საფრანგეთისა და მსოფლიოს ისტორიაში პირველად, მარგარიტამ დააარსა თავისი სალონი, რომელიც მალე გახდა ცნობილი და სხვა მონარქებმაც დაიწყეს მისი მიბაძვა.
დედოფალმა მარგარიტამ ასევე უამრავი ლექსი და პიესა დაწერა. მისი ყველაზე მნიშვნელოვანი ნამუშევრებია მოთხრობათა კრებული, ჰეპტამერონი და რელიგიური პოემა, სახელად „სულის სარკე“. ეს არის პირველ პირში მონათხრობი მისტიკური ლექსების კრებული, რომელიც ქალებს მოუწოდებს ქრისტეს სახის დანახვას მათ მამებში, ძმებსა და ქმრებში. მისი ეს ნაწარმოები მალევე ითარგმნა ინგლისურად და ლონდონის სამეფო კარზე სწრაფად გავრცელდა, სწორედ ამიტომ ითვლება, რომ გარკვეულწილად, ამით დედოფალმა ხელი შეუწყო ინგლისის რეფორმაციის დაწყებას.
შვილები
მარგარიტას თავის პირველ ქმართან, ალანსონის ჰერცოგ შარლ IV-თან შვილები არ ჰყოლია, მეორე ქმართან, ნავარის მეფე ანრი II-თან კი ორი შვილი შეეძინა:
რესურსები ინტერნეტში
კატეგორია:დაბადებული 11 აპრილი კატეგორია:დაბადებული 1492 კატეგორია:გარდაცვლილი 21 დეკემბერი კატეგორია:გარდაცვლილი 1549 კატეგორია:ვალუები კატეგორია:ნავარის დედოფლები
ნანჯაო
ნანჯაო — ბაის ხალხთა სამეფო. რომელთა ტერიტორია მოიცავდა ძირითადად, იუნანის პროვინციას ჩინეთში.
ნანჯაოს აყვავების პერიოდი VIII-IX საუკუნეებზე მოდის. იგი იყო მრვალეთნიკური ბუფერული სახელმწიფო ჩინეთსა და სამხრეთ-აღმოსავლეთ აზიის ხალხებს შორის. ნანჯაოს ექსპანსიამ და დაცემამ გამოიწვია ლაოსა და ტაის ხალხების გადასახლება თანამედროვე ლაოსისა და ტაილანდის ტერიტორიაზე.
ექსპანსია
750 წელს ნანჯაო აჯანყდა ტანის ჩინეთის წინააღმდეგ. 751 წელს ჩინეთმა არმია წარგზავნა აჯანყებულთა დასასჯელად. მაგრამ არმია განადგურდა სიანგუანეს მახლობლად, იმავე წელს, რა დროსაც მოხდა ტალასის ბრძოლა. ამ ბრძოლაშიც ჩინელებმა გამანადგურებელი დარტყმა მიიღეს არაბებისაგან ცენტრალურ აზიაში. ამ ბრძოლის მოწმე იყო გენერალთა ხევი და 10 ათასობით ჯარისკაცის საფლავი სიანგუანის რაიონში. 754 წელს ჩინეთმა მეორე არმია გაგზავნა, რომელიც ასევე გაანადგურეს. ამ წარუმატებლობებით წაქეზებულმა ნანჯაომ მთელი იუნანის პროვინცია დაიკავა და ამავე დროს, შეიჭრა ბირმაში, ლაოსში, ტაილანდში და გადაადგილდნენ სიჩუანში. 829 წელს აიღეს ჩენდუ.
832 წელს ნანჯაომ დაარბია სახელმწიფო პიუს (ბირმაში) დედაქალაქი ხალინჯი, რომელიც მიწასთან გაასწორეს და ცოცხლად გადარჩენილი მცხოვრებნი ტყვედ წაასხეს. 835 წელს ნანჯაოს ჯარები შეიჭრნენ მონის სამეფოში (თანამედროვე მიანმარის შტატი) და მრავალი ტყვე წაასხეს, თუმცა მონის სახელმწიფომ შეძლო თავისი ძალების გაერთიანება ნანჯაოს წინააღმდეგ ბრძოლაში და მოახერხა მისი შეჩერება.
დასუსტება
873 წელს ნანჯაო განდევნეს სიჩუანიდან. ამის მერე სამეფოს სიძლიერე თანდათან დაეცა და ჩაქრა.
დაცემა
1254 წელს დალის სამეფო დაიპყრეს მონღოლებმა ყუბილაი ყაენის მეთაურობით. ტაის ტომები გადაადგილდნენ თანამედროვე ტაილანდის, ლაოსის, და ინდოეთის ასამის შტატის ტერიტორიებზე.
რესურსები ინტერნეტში
კატეგორია:ძველი მსოფლიო კატეგორია:ჩინეთის ისტორია კატეგორია:დაკარგული სახელმწიფოები კატეგორია:აზიის ძველი სახელმწიფოები
ჰამზალი (გუბადლი)
ჰამზალი (Həmzəli, Qubadli) — სოფელი აზერბაიჯანში, გუბადლის რაიონში.
2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ.
სქოლიო
კატეგორია:გუბადლის რაიონის სოფლები
უელსის პრინცესა
უელსის პრინცესა (Tywysoges Cymru, Princess of Wales) — ბრიტანული არისტოკრატიული წოდება, რომელსაც ატარებენ უელსის პრინცის მეუღლეები. წოდება დაარსდა 1278-1283 წლებში ინგლისის მეფე ედუარდ I-ის მიერ უელსის სამთავროს დაპყრობის შემდეგ და იგი ენიჭებოდა ჯერ ინგლისის, შემდეგ კი დიდი ბრიტანეთის ტახტის მემკვიდრის ცოლს. ისტორიაში პირველი უელსის პრინცესა იყო ჯოან კენტელი, ეგრეთ წოდებული „შავი პრინცის “ მეუღლე, რომელმაც ვერ მოახერხა სადედოფლო ტახტზე ასვლა. დღეისათვის უელსის პრინცესა კამილა პარკერ ბოულესია, რომელიც არის დედოფალ ელისაბედ II-ის ვაჟის, უელსის პრინც ჩარლზის მეორე მეუღლე. ისტორიაში ერთ-ერთ ყველაზე ცნობილ უელსის პრინცესად სწორედ ჩარლზის პირველი ცოლი, პრინცესა დიანა სახელდება.
ლიტერატურა
კატეგორია:წოდებები კატეგორია:არისტოკრატიული წოდებები კატეგორია:ინგლისის ისტორია
ნოვი-სანჟარის რაიონი
ნოვი-სანჟარის რაიონი (Новосанжарський район) — რაიონი უკრაინაში, პოლტავის ოლქში. მისი ფართობია 1300 კმ². 2016 წლის აღწერის მონაცემებით რაიონის მოსახლეობა 34 493 ადამიანს შეადგენდა, ხოლო სიმჭიდროვე 26,5 კაცს კმ²-ზე. ნოვი-სანჟარის რაიონის ადმინისტრაციული ცენტრია ქალაქი ნოვი-სანჟარი.
სქოლიო
კატეგორია:პოლტავის ოლქის რაიონები
ვალტერ დე გრუიტერის გამომცემლობა
ვალტერ დე გუიტერის გამომცემლობა (გერმ. Walter de Gruyter GmbH, ქართ. შპს ვალტერ დე გრუიტერი) — გერმანული სამეცნიერო გამომცემლობა, რომელიც დაახლოებით 800 -მდე წიგნს გამოსცემს წელიწადში. გამომცემლობა სასწავლო-აკადემიურ და სამეცნიერო წიგნებს გერმანულ და ინგლისურ ენებზე გამოსცემს.
გამომცემლობის დარგობრივი მიმართულებები
ვალტერ დე გრუიტერის სახელობის გამომცემლობა წლების განმავლობაში განავითარებდა სხვადასხვა სამეცნიერო დარგობრივ მიმართულებებს:
ლიტერატურა
კატეგორია:გამომცემლობები კატეგორია:გერმანიის გამომცემლობები კატეგორია:ენა
ასიენტოსის მუნიციპალიტეტი
ასიენტოსის მუნიციპალიტეტი (Municipio de Asientos) — მუნიციპალიტეტი მექსიკაში, აგუასკალიენტესის შტატში. მდებარეობს ზღვის დონიდან 1 800 - 2 700 მეტრზე. 2010 წლის მონაცემებით, მოსახლეობა 46 492 ადამიანს შეადგენდა, სიმჭიდროვე 84.88 ადამიანი კმ²-ზე. ფართობი 547.74 კმ²-ია. მუნიციპალიტეტის ადმინისტრაციული ცენტრია ქალაქი ასიენტოსი.
რესურსები ინტერნეტში
კატეგორია:აგუასკალიენტესის მუნიციპალიტეტები კატეგორია:მექსიკის მუნიციპალიტეტები
აგარაკაძორი
აგარაკაძორი (Ագարակաձոր) — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 160 მეტრზე. 2008 წლის მონაცემებით, მოსახლეობა 1 417 ადამიანს შეადგენდა, სიმჭიდროვე 24 ადამიანი კმ²-ზე. ფართობი 58.4 კმ²-ია.
რესურსები ინტერნეტში
კატეგორია:ვაიოცძორის პროვინციის სოფლები
შუპყა
შუპყა (Heracleum asperum) — ორ- ან მრავალწლოვანი ბალახოვანი მცენარე ქოლგოსანთა ოჯახისა. სიმაღლეში 100–150 სმ-ია. ღეროს ღრმა ღარები ჩასდევს, ჩვეულებრივ, სქლად არის მოფენილი ხორკლიანი ბეწვით. აქვს სამფოთოლაკიანი ან ფრთართული ფოთლები, სეგმენტები კვერცხისებური ან მოგრძო-კვერცხისებურია. ქოლგები დიდი ზომისაა, მრავალსხივიანი, ხორკლიანი ბეწვით შებუსული. ყვავილები თეთრია. ყვავის და ნაყოფმსხმოიარობს მარტ-სექტემბერში. კავკასიის ენდემური მცენარეა. საქართველოში გვხვდება შიდა ქართლში, მთიულეთში, ფშავში, ხევსურეთსა და კახეთში. იზრდება ტყის ზედა და სუბალპურ სარტყელში — მაღალ ბალახეულობაში, ტყისპირა ადგილებში, ველობებსა და სუბალპურ მდელოებზე.
სქოლიო
კატეგორია:დიყი
Consumer Electronics Show
პირველი გამოფენა ჩატარდა 1967 წელს ქალაქ ნიუ-იორკში. 1978 წლიდან 1994 წლამდე Ces ტარდებოდა წელიწადში ორჯერ: იანვარში ლა-ვეგასში, როგორც Winter Consumer Electronic Show და ივნისში ჩიკაგოში, როგორც Summer Consumer Electronic Show. 1995 წლიდან გამოფენა ტარდება ლას-ვეგასში.
სქოლიო
კატეგორია:სამრეწველო გამოფენები აშშ-ში
ჰართიზი
ჰართიზი (Hərtiz) — სოფელი აზერბაიჯანში, გუბადლის რაიონში.
რესურსები ინტერნეტში
კატეგორია:გუბადლის რაიონის სოფლები
გეირბეკ-იურტი
გეირბეკ-იურტი — სოფელი რუსეთში, ინგუშეთის რესპუბლიკის ნაზრანის რაიონში. შედის დოლაკოვოს სასოფლო დასახლების შემადგენლობაში. მდებარეობს რაიონის ჩრდილო-დასავლეთ ნაწილში, სუნჯის ქედის სამხრეთ ძირში, ნაზრანიდან ჩრდილო-დასავლეთით 38 კმ-ში, მალგობეკიდან სამხრეთით 18 კმ-ში, ზღვის დონიდან 696 მ. 258 მცხოვრები (2019).
სქოლიო
კატეგორია:ნაზრანის რაიონის სოფლები
აბრიხი
აბრიხი  (Abrıx) — სოფელი აზერბაიჯანში, გაბალის რაიონში. მოსახლეობის რაოდენობა — 620 კაცი.
რესურსები ინტერნეტში
კატეგორია:გაბალის რაიონის სოფლები
სიაბლი
სიაბლი (Siyablı) — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 334 კაცი.
რესურსები ინტერნეტში
კატეგორია:ლენქორანის რაიონის სოფლები
Casio Loopy
Casio Loopy Casio Loopy (ルーピー) — 32 ბიტიანი მეხუთე თაობის სახლის ვიდეო თამაშების კონსოლი, შემუშავებული კომპანია Casio-ს მიერ მხოლოდ იაპონიაში. სისტემა გაყიდვაში გამოვიდა 1995 წლის 19 ოქტომბერს   და ძირითადად გათვლილი იყო სკოლამდელი და სკოლის მოსწავლე გოგონებისთვის. . PV-1000-ის შემდეგ წარმოადგენს Casio-ს მიერ წარმოებულ რიგით მეორე და უკანასკნელ კონსოლს.
სისტემა, მისი წინამორბედის PV-1000-ის მსგავსად კომერციულად წარუმატებელი აღმოჩნდა, გამოსვლიდან რამდენიმე თვის შემდეგ, 1996 წელს Casio-მ საბოლოოდ შეწყვიტა მისი წარმოება.
სქოლიო
კატეგორია:სახლის ვიდეო თამაშების კონსოლები კატეგორია:მეხუთე თაობის ვიდეო თამაშების კონსოლები კატეგორია:1990-იანების სათამაშოები კატეგორია:Casio-ს ბრენდები კატეგორია:1995 წელს წარმოდგენილი პროდუქტები